**รายงานการประชุม**

**คณะกรรมการบริหารเครือข่ายการศึกษาทั่วไปแห่งประเทศไทย**

ครั้งที่ ๓/๒๕๖๐

วันอังคารที่ ๒๗ มิถุนายน ๒๕๖๐ เวลา ๐๙.๐๐ น.

ณ ห้องประชุมเสลา ๑ สำนักงานอธิการบดี มหาวิทยาลัยนเรศวร

**รายชื่อกรรมการผู้มาประชุม**

1. ผศ. ดร. สมหมาย ผิวสอาด รองประธานกรรมการ

รองอธิการบดีมหาวิทยาลัยเทคโนโลยีราชมงคลธัญบุรี ทำหน้าที่แทนประธาน

1. ผศ. ไพบูลย์ แย้มเผื่อน รองประธานกรรมการ

ผู้ช่วยอธิการบดีมหาวิทยาลัยเทคโนโลยีราชมงคลธัญบุรี

1. รศ. ดร. ศรีเพ็ญ ศุภพิทยากุล กรรมการผู้ทรงคุณวุฒิจุฬาลงกรณ์มหาวิทยาลัย
2. ผศ. กิตติภูมิ มีประดิษฐ์ กรรมการผู้ทรงคุณวุฒิมหาวิทยาลัยศรีปทุม
3. ผศ. ดร. มนัสนันท์ หัตถศักดิ์ กรรมการผู้ทรงคุณวุฒิ

มหาวิทยาลัยเกษตรศาสตร์

1. นายพิสุทธิ์ พวงนาค กรรมการผู้ทรงคุณวุฒิมหาวิทยาลัยราชภัฏจันทรเกษม
2. ผู้แทนสำนักงานคณะกรรมการการอุดมศึกษา กรรมการ

นายจักรพงษ์ ปัญญาพูนตรากูล

1. ผู้แทนเครือข่ายภาคเหนือตอนล่าง (มหาวิทยาลัยนเรศวร) กรรมการ

นางยุพา กูลประดิษฐ์

1. ผู้แทนเครือข่ายภาคใต้ตอนบน (มหาวิทยาลัยวลัยลักษณ์) กรรมการ

ดร. สิริพร สมบูรณ์บูรณะ

1. ผู้แทนเครือข่ายภาคอีสานตอนบน (มหาวิทยาลัยขอนแก่น) แทนกรรมการ  
   รศ. สุภาพ ณ นคร
2. ผู้แทนเครือข่ายภาคอีสานตอนล่าง (มหาวิทยาลัยเทคโนโลยีสุรนารี) แทนกรรมการ

ดร. ปราโมทย์ ภักดีณรงค์

1. ผู้แทนเครือข่ายภาคกลางตอนล่าง (มหาวิทยาลัยเทคโนโลยีพระจอมเกล้าธนบุรี) แทนกรรมการ

นางสาวภคินี อุปถัมภ์

1. ผู้แทนเครือข่ายภาคใต้ตอนล่าง (มหาวิทยาลัยสงขลานครินทร์) แทนกรรมการ

รศ. ดร. วันดี สุทธรังษี

1. ผศ. ดร. ศรัณย์ ว่องไว กรรมการและเลขานุการ

อำนวยการสำนักส่งเสริมวิชาการและงานทะเบียนมทร.ธัญบุรี

1. ผศ. ดร. สิริแข พงษ์สวัสดิ์ กรรมการและผู้ช่วยเลขานุการ

คณบดีคณะวิทยาศาสตร์และเทคโนโลยี มทร.ธัญบุรี

1. ผศ. รุ่งฤดี อภิวัฒนศร กรรมการและผู้ช่วยเลขานุการ

คณบดีคณะศิลปศาสตร์มทร.ธัญบุรี

1. ผศ. สุทธิพร บุญส่ง กรรมการและผู้ช่วยเลขานุการ

คณบดีคณะครุศาสตร์อุตสาหกรรม

**รายชื่อกรรมการผู้ไม่มาเข้าประชุม (ติดราชการ)**

1. ดร. สุภัทร จำปาทอง ที่ปรึกษา

เลขาธิการสำนักงานคณะกรรมการการอุดมศึกษา

1. รศ. ดร. ประเสริฐ ปิ่นปฐมรัฐ ประธานกรรมการ

อธิการบดีมหาวิทยาลัยเทคโนโลยีราชมงคลธัญบุรี

1. ผู้แทนเครือข่ายภาคเหนือตอนบน (มหาวิทยาลัยเชียงใหม่) กรรมการ

รศ. ดร. อุษณีย์ คำประกอบ

1. ผู้แทนเครือข่ายภาคกลางตอนบน (จุฬาลงกรณ์มหาวิทยาลัย) กรรมการ

อาจารย์ทันตแพทย์ ดร. ศุภชัย ชื่นจิตรวงษา

1. ผู้แทนเครือข่ายภาคตะวันออก (มหาวิทยาลัยบูรพา) กรรมการ

รศ. ยุวดี รอดจากภัย

1. ผู้แทนสมาคมสถาบันอุดมศึกษาเอกชนแห่งประเทศไทย กรรมการ

(คำสั่งสำนักงานคณะกรรมการการอุดมศึกษา ที่ ๑๔๘/๒๕๖๐   
เรื่อง แต่งตั้งคณะกรรมการบริหารเครือข่ายการศึกษาทั่วไปแห่งประเทศไทย  
ทั้งนี้ ตั้งแต่วันที่ ๑๖ ตุลาคม ๒๕๕๙ เป็นต้นไป สั่ง ณ วันที่ ๑๕ มิถุนายน ๒๕๖๐   
ทำให้ดำเนินการประสานงานเรียนเชิญประชุมไม่ทัน)

**รายชื่อผู้เข้าร่วมประชุม**

1. ดร.กวินพัฒน์ สิริกานติโสภณ มหาวิทยาลัยสงขลานครินทร์
2. ผศ. ดร. กรองกาญจน์ ชูทิพย์ มหาวิทยาลัยนเรศวร
3. นางสาวอัญชลี ตั้งจิตนบ มหาวิทยาลัยเทคโนโลยีราชมงคลธัญบุรี
4. นางสาววารุณี กี่เอี่ยน มหาวิทยาลัยเทคโนโลยีราชมงคลธัญบุรี
5. นางสาวศศิมา ประเสริฐกรรณ์ มหาวิทยาลัยเทคโนโลยีราชมงคลธัญบุรี
6. นางสาวกอบนาค จริตวงษ์ มหาวิทยาลัยเทคโนโลยีราชมงคลธัญบุรี

**เริ่มประชุม ๐๙.๐๐ น.**

**ระเบียบวาระที่ ๑ เรื่องแจ้งที่ประชุมทราบ**

๑.๑ เรื่องประธานแจ้งที่ประชุมทราบ

รองประธาน (ผศ.ดร.สมหมาย ผิวสอาด) ทำหน้าที่แทนประธาน กล่าวเปิดประชุม และขอบคุณมหาวิทยาลัยนเรศวร ที่จัดโครงการประชุมสัมมนาวิชาการการศึกษาทั่วไปแห่งประเทศไทย ในวันที่ ๒๖ มิถุนายน ๒๕๖๐ ณ โรงละครเฉลิมพระเกียรติ ๗๒ พรรษาบรมราชินีนาถ มหาวิทยาลัยนเรศวร และในวันนี้   
รองอธิการบดีมหาวิทยาลัยนเรศวร (รศ.ดร. รสริน ว่องวิไลรัตน์) ได้กล่าวต้อนรับคณะกรรมการบริหารเครือข่ายการศึกษาทั่วไปแห่งประเทศไทยทุกท่าน

**มติที่ประชุม** รับทราบ

๑.๒ เรื่องที่เลขานุการแจ้งที่ประชุมทราบ

คำสั่งสำนักงานคณะกรรมการการอุดมศึกษา ที่ ๑๔๘/๒๕๖๐ เรื่อง แต่งตั้งคณะกรรมการบริหารเครือข่ายการศึกษาทั่วไปแห่งประเทศไทย ลงนามโดยนายสุภัทร จำปาทอง เลขาธิการคณะกรรมการการอุดมศึกษา ทั้งนี้ ตั้งแต่วันที่ ๑๖ ตุลาคม ๒๕๕๙ เป็นต้นไป สั่ง ณ วันที่ ๑๕ มิถุนายน ๒๕๖๐

**มติที่ประชุม**  รับทราบ

๑.๓ เรื่องแจ้งที่ประชุมเพื่อทราบ

- ไม่มี –

**มติที่ประชุม** รับทราบ

**ระเบียบวาระที่ ๒ รับรองรายงานการประชุม** ครั้งที่ ๒/๒๕๖๐

ฝ่ายเลขานุการฯ ได้สรุปมติการประชุมคณะกรรมการบริหารเครือข่ายการศึกษาทั่วไป  
แห่งประเทศไทยครั้งที่ ๒/๒๕๖๐ วันจันทร์ที่ ๒๔ เมษายน ๒๕๖๐ เวลา ๐๙.๓๐ – ๑๔.๐๐ น. ณ ห้องประชุม  
มังคลอุบล ชั้น ๑ อาคารเฉลิมพระเกียรติ ๔๘ พระชันษาสมเด็จพระเทพรัตนราชสุดาฯ สยามบรมราชกุมารีเรียบร้อยแล้ว

ที่ประชุมร่วมกันพิจารณาแล้วมีข้อเสนอแนะ และข้อสังเกต ดังนี้

1. หน้า ๓ บรรทัดที่ ๕ แก้ไขจาก “สยามบรมราชกุลมารี” เป็น “สยามบรมราชกุมารี”
2. หน้า ๓ บรรทัดที่ ๘ – ๑๓ แก้ไขจาก

“๑. รศ.ดร.ประเสริฐ ปิ่นปฐมรัฐ ประธานกรรมการอธิการบดี มหาวิทยาลัยเทคโนโลยีราชมงคลธัญบุรี

๒. ผศ.ดร.สมหมาย ผิวสอาด รองประธานกรรมการรอง  
อธิการบดีมหาวิทยาลัยเทคโนโลยีราชมงคลธัญบุรี

๓. ผศ.ไพบูลย์ แย้มเผื่อน รองประธานกรรมการผู้ช่วย  
อธิการบดีมหาวิทยาลัยเทคโนโลยีราชมงคลธัญบุรี”

เป็น

“๑. รศ.ดร.ประเสริฐ ปิ่นปฐมรัฐ ประธานกรรมการ

อธิการบดีมหาวิทยาลัยเทคโนโลยีราชมงคลธัญบุรี

๒. ผศ.ดร.สมหมาย ผิวสอาด รองประธานกรรมการ

รองอธิการบดีมหาวิทยาลัยเทคโนโลยีราชมงคลธัญบุรี

๓. ผศ.ไพบูลย์ แย้มเผื่อน รองประธานกรรมการ

ผู้ช่วยอธิการบดีมหาวิทยาลัยเทคโนโลยีราชมงคลธัญบุรี”

๓. หน้า ๔ บรรทัดที่ ๑ – ๔ แก้ไขจาก

“๑๕. ผศ.ดร.สิริแข พงษ์สวัสดิ์ กรรมการและผู้ช่วยเลขานุการคณบดี  
 คณะวิทยาศาสตร์และเทคโนโลยี มทร.ธัญบุรี

๑๖. ผศ.รุ่งฤดี อภิวัฒนศร กรรมการและผู้ช่วยเลขานุการคณบดี  
คณะศิลปศาสตร์ มทร.ธัญบุรี”

เป็น

“๑๕. ผศ.ดร.สิริแข พงษ์สวัสดิ์ กรรมการและผู้ช่วยเลขานุการ  
คณบดีคณะวิทยาศาสตร์และเทคโนโลยี มทร.ธัญบุรี

๑๖. ผศ.รุ่งฤดี อภิวัฒนศร กรรมการและผู้ช่วยเลขานุการ  
คณบดีคณะศิลปศาสตร์ มทร.ธัญบุรี”

๔. หน้า ๑๑ บรรทัดที่ ๑๒ แก้ไขจาก

“โดย รองศาสตราจารย์ ดร.รสริน ว่องวิไลรัตน์รองศาสตราจารย์ ดร.พรชุลี อาชวอำรุง และ นางยุพา กูลประดิษฐ์”

เป็น

“โดย รองศาสตราจารย์ ดร.รสริน ว่องวิไลรัตน์ และรองศาสตราจารย์ ดร.พรชุลี อาชวอำรุง”

**มติที่ประชุม** รับรองรายงานการประชุม โดยมีการแก้ไขตามข้อเสนอแนะ และข้อสังเกต

**ระเบียบวาระที่ ๓ เรื่องสืบเนื่องจากการประชุมครั้งที่ ๒/๒๕๖๐**

๓.๑ การกำหนดวันและสถานที่เข้าร่วมประชุมสัญจรของคณะกรรมการบริหารเครือข่ายการศึกษาทั่วไปแห่งประเทศไทยในครั้งที่ ๔/๒๕๖๐ ระหว่างวันที่ ๒๘-๒๙ สิงหาคม ๒๕๖๐ ณ มหาวิทยาลัย  
วลัยลักษณ์มีการแบ่งการประชุมเป็น ๒ ช่วง ดังนี้

๑. วันจันทร์ที่ ๒๘ สิงหาคม ๒๕๖๐ จัดประชุมสัมมนาวิชาการการศึกษาทั่วไปแห่งประเทศไทย ครั้งที่ ๒/๒๕๖๐ ร่วมกันระหว่างลูกข่ายของเครือข่ายอุดมศึกษาภาคใต้ตอนบน เครือข่ายอุดมศึกษาภาคใต้ตอนล่าง และเครือข่ายอุดมศึกษาอื่นๆ ที่เข้าร่วมประชุม โดยมีกำหนดการดังนี้

เวลา ๐๙.๐๐–๐๙.๑๕ น. กล่าวรายงาน โดย ผศ. ดร. นิพนธ์ ทิพย์ศรีนิมิต รักษาการแทนคณบดีสำนัก  
วิชาศิลปศาสตร์

กล่าวเปิด โดย ศาสตราจารย์ ดร. สมบัติ ธำรงธัญวงศ์ รักษาการแทนอธิการบดีมหาวิทยาลัยวลัยลักษณ์

เวลา ๐๙.๑๕–๑๐.๑๕ น. **ปาฐกถาพิเศษ** “กระบวนทัศน์ของการศึกษาทั่วไปในอุดมศึกษาไทย”   
โดยศาสตราจารย์ ดร. สุชัชวีร์ สุวรรณสวัสดิ์ อธิการบดีสถาบันเทคโนโลยี  
พระจอมเกล้าเจ้าคุณทหารลาดกระบัง

เวลา ๑๐.๓๐-๑๒.๓๐ น. **สานเสวนาศึกษาทั่วไป** มีหัวข้อดังนี้

*หัวข้อที่ ๑* “การบริหารจัดการหมวดวิชาศึกษาทั่วไปที่มุ่งผลลัพท์การเรียนรู้”   
นำโดย รศ. ดร. วันดี สุทธรังษี และอาจารย์พิสุทธิ์ พวงนาค

*หัวข้อที่ ๒* “รูปแบบและวิธีการจัดการเรียนการสอนในรายวิชาศึกษาทั่วไป” นำโดย รศ.สุภาพ ณ นคร และผศ. กิตติภูมิ มีประดิษฐ์

เวลา ๑๓.๐๐-๑๔.๓๐ น. **สานเสวนาศึกษาทั่วไป** มีหัวข้อดังนี้

*หัวข้อที่ ๑* “การพัฒนาเครื่องมือวัดให้สอดคล้องเป้าหมายของหมวดศึกษาทั่วไป” นำโดย ผศ. ดร. ศศิธร สุวรรณเทพ และผศ. ดร. สุทธิพร บุญส่ง

*หัวข้อที่ ๒* “บทบาทการศึกษาทั่วไปกับการพัฒนาสมรรถนะด้าน Digital”   
นำโดย ผศ. กิตติภูมิ มีประดิษฐ์ และ ดร. ชนินทร์ ตรงจิตภักดี

เวลา ๑๔.๔๕-๑๖.๑๕ น. **บรรยาย** ในหัวข้อ “เรียนรู้ความสำเร็จของฟินแลนด์โมเดล (Finland Model)” โดย รศ. ดร. ณฐา คุปตัษเฐียร มหาวิทยาลัยเทคโนโลยีราชมงคลธัญบุรี

“บทสรุปผลการเรียนรู้” โดย รศ. ดร. ศรีเพ็ญ ศุภพิทยากุล

เวลา ๑๖.๑๕-๑๖.๓๐ น. **ปิดการประชุมวิชาการ**

โดย รศ. ดร. สุรินทร์ ไหมศรีกรด

รักษาการแทนรองอธิการบดีฝ่ายวิชาการและกิจการต่างประเทศ

๒. วันอังคารที่ ๒๙ สิงหาคม ๒๕๖๐ จัดประชุมคณะกรรมการบริหารเครือข่ายการศึกษาทั่วไปแห่งประเทศไทย ครั้งที่ ๔/๒๕๖๐ เวลา ๐๙.๓๐-๑๔.๓๐ น.

  **มติที่ประชุม** เห็นชอบ มอบฝ่ายเลขานุการ และผู้ที่เกี่ยวข้องดำเนินการต่อไป

**ระเบียบวาระที่ ๔ เรื่องเสนอเพื่อพิจารณา**

๔.๑ พิจารณาการดำเนินทบทวนมาตรฐานผลการเรียนรู้ในรายวิชาศึกษาทั่วไป ให้สอดคล้องกับ  
 องค์ความรู้ Digital Literacy

**สรุปเรื่อง**

สืบเนื่องจากคณะอนุกรรมการวางแผนการผลิตและพัฒนากำลังคนเพื่อรองรับดิจิทัล  
เพื่อเศรษฐกิจและสังคม โดยมี ศาสตราจารย์ ดร. วิชัย ริ้วตระกูล เป็นประธานอนุกรรมการ และนางสาววัฒนาพร สุขพรต (ผู้อำนวยการสำนักนโยบายและแผนการอุดมศึกษา) เป็นอนุกรรมการและเลขานุการ ได้เชิญผู้แทนจากคณะกรรมการบริหารเครือข่ายการศึกษาทั่วไปแห่งประเทศไทย ๑. ผู้ช่วยศาสตราจารย์กิตติภูมิมีประดิษฐ์ (กรรมการผู้ทรงคุณวุฒิ) ๒. ผู้ช่วยศาสตราจารย์ ดร. ศรัณย์ ว่องไว (เลขาธิการ) และ ๓. นางสาวศศิมา ประเสริฐกรรณ์ (กรรมการและผู้ช่วยเลขานุการคณะกรรมการดำเนินงานฯ) เข้าร่วมประชุมคณะอนุกรรมการฯ ครั้งที่ ๔/๒๕๖๐  
วันพฤหัสบดีที่ ๒๗ เมษายน ๒๕๖๐ โดยมีประเด็นพิจารณาเกี่ยวกับ การดำเนินทบทวนมาตรฐานผลการเรียนรู้ในรายวิชา

ศึกษาทั่วไปให้สอดคล้องกับองค์ความรู้ Digital Literacy โดยมีผู้ทรงคุณวุฒิ รศ. ดร. บวร ปภัสราทร สรุปกรอบแนวคิดเพื่อให้คณะกรรมการบริหารเครือข่ายการศึกษาทั่วไปแห่งประเทศไทย ให้ความสำคัญในเรื่องนี้

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

เห็นควรดำเนินการจัดทำโครงการประชุมสัมมนาวิชาการการศึกษาทั่วไปแห่งประเทศไทย ประจำปี พ.ศ. ๒๕๖๐ – ๒๕๖๑ เพื่อเสนอของบประมาณต่อสำนักงานคณะกรรมการการศึกษาทั่วไปแห่งประเทศไทย ซึ่งในโครงการควรดำเนินการทบทวนมาตรฐานผลการเรียนรู้ในรายวิชาศึกษาทั่วไปให้สอดคล้องกับองค์ความรู้ Digital Literacy

**มติที่ประชุม** เห็นชอบ มอบฝ่ายเลขานุการดำเนินการตามข้อเสนอแนะ

๔.๒ พิจารณาแนวคิดสำหรับการบริหารจัดการกระบวนการเรียนการสอนรายวิชาศึกษาทั่วไป เพื่อแลกเปลี่ยนเรียนรู้แนวคิดและแนวปฏิบัติของกระบวนการเรียนการสอนรายวิชาศึกษาทั่วไป รวมถึงการรับทราบปัญหาของกระบวนการเรียนการสอนรายวิชาศึกษาทั่วไปโดยมีวิทยากรที่เป็นอาจารย์ต้นแบบ โดยกำหนดหัวข้อหลัก ๔ หัวข้อ ดังต่อไปนี้

๑) การจัดการเรียนการสอนรายวิชาศึกษาทั่วไปในห้องเรียนขนาดใหญ่

๒) การทวนสอบในรายวิชาศึกษาทั่วไป

๓) การวัดผลการเรียนการสอนในส่วนของคุณธรรมจริยธรรม/Soft Skill

๔) การจัดการเรียนการสอนรายวิชาศึกษาทั่วไป เพื่อตอบโจทย์นโยบาย ๔.๐

**สรุปเรื่อง**

เพื่อให้การประชุมสัมมนาวิชาการร่วมกันระหว่างลูกข่ายของเครือข่ายภาคเหนือตอนบน เครือข่ายภาคเหนือตอนล่างและเครือข่ายอื่นๆที่เข้าร่วมประชุมมีผลสัมฤทธิ์อย่างเป็นรูปธรรมด้านการบริหารจัดการกระบวนการเรียนการสอนในรายวิชาศึกษาทั่วไปหัวข้อหลัก ๔ หัวข้อ

๑) การจัดการเรียนการสอนรายวิชาศึกษาทั่วไปในห้องเรียนขนาดใหญ่

๒) การทวนสอบในรายวิชาศึกษาทั่วไป

๓) การวัดผลการเรียนการสอนในส่วนของคุณธรรมจริยธรรม/Soft Skill

๔) การจัดการเรียนการสอนรายวิชาศึกษาทั่วไป เพื่อตอบโจทย์นโยบาย ๔.๐

คณะกรรมการบริหารเครือข่ายการศึกษาทั่วไปแห่งประเทศไทย จึงสรุปประเด็นการดำเนินงานเพื่อเป็นแนวทางในการดำเนินงานต่อไป

ที่ประชุมร่วมกันพิจารณาแล้วมีข้อเสนอแนะ และข้อสังเกต ดังนี้

จากการประชุมคณะกรรมการบริหารเครือข่ายการศึกษาทั่วไปแห่งประเทศไทย ในแต่ละครั้งที่  
ผ่านมา รวมทั้งการประชุมสัมมนาวิชาการการศึกษาทั่วไปแห่งประเทศไทย (สัญจร) นำมาสรุปผลเพื่อเป็นข้อมูลใน  
การจัดประชุมสัมมนาวิชาการระดับชาติ พ.ศ. ๒๕๖๑ และนำผลการประชุมสัมมนานี้เป็นแนวทางในการพัฒนาการบริหารจัดการกระบวนการเรียนการสอนรายวิชาศึกษาทั่วไปในหัวข้อข้างต้น

**มติที่ประชุม** เห็นชอบ มอบฝ่ายเลขานุการดำเนินการตามข้อเสนอแนะ

**ระเบียบวาระที่ ๕ เรื่องอื่นๆ**

๕.๑ การประชุมคณะกรรมการบริหารเครือข่ายการศึกษาทั่วไปแห่งประเทศไทยครั้งที่   
๔/๒๕๖๐ ระหว่างวันที่ ๒๘ – ๒๙ สิงหาคม ๒๕๖๐ ณ มหาวิทยาลัยวลัยลักษณ์

**มติที่ประชุม** เห็นชอบ มอบผู้เกี่ยวข้องดำเนินการต่อไป

**เลิกประชุม เวลา ๑๔.๐๐ น.**

**ผู้บันทึกการประชุม** นางสาวศศิมา ประเสริฐกรรณ์นางสาววารุณี กี่เอี่ยน

**ผู้ตรวจรายงานการประชุม** นางอัญชลี ตั้งจิตนบ

ผศ. ดร. ศรัณย์ ว่องไว